قازاقیستان، قوزئی کوره‌نین جمعه گونو رئاللاشدیردیغی بالیستیک موشک سیناغینی شدتله قینادی.
خاریجی ایشلر ناظیرلیگین‌دن ائدیلن یازی‌لی آچیقلامادا، سیناغین، بیرلشمیش میللت‌لر تشکیلاتی‌نین امنیت شوراسی قرارینا ضد اولدوغو، دونیا باریشینا تهدید میدانا گتیردیگی و هم بؤلگه‌سل، هم ده دونیا سویه‌سینده وضعیتی ایستیقرارسیزلاشدیغی ایفاده ائدیلدی.
قوزئی کوره‌نین مسئولیت‌سیز سیاستی‌نین دونیا‌داکی نوکلئر سیلاحسیزلاندیرما مدتینی منفی تأثیر ائتدیگی‌نین و نوکلئرسیز گله‌جگین ساغلانماسینداکی کوللئکتیو تلاشلاری بالتالادیغی‌نین یازیلدیغی آچیقلامادا،
"قوزئی کوره‌نی اؤز خالقی‌نین امنیتی و اینکیشافی، همچینین بوتون اینسانلیغین منفعتی اوچون نوکلئر حیرصلاریندان‌ ایمتیناع ائتمه‌یه ایصرارلا چاغیریریق." ایفاده‌سی ایستیفاده ائدیلدی.
آچیقلامادا، قوزئی کوره‌نین نوکلئر تهدیدی‌نین بوتون علاقه‌دار طرف‌لرین موذاکیره مدتینی یئنی‌دن باشلاماق یولو ایله قارشی‌لیق‌لی اولا‌راق قبول ائدیله بیلر حلّین آختاریلماسی اوچون تلاشلارینی بیرلشدیرمه‌سی لازیم اولدوغونا ایشاره ائتدیگی وورغولاندی.
آچیقلامادا، پروبلمین آنجاق دانیشیق‌لار یولو ایله حلّ ائدیلمه‌سی لازیم اولدوغو بیل‌دیریدی.
ژاپون، 28 ژوئیه‌ده قوزئی کوره‌نین بیر بالیستیک موشک سیناغی داها ائتدیگینی و موشک‌ین ژاپونونا عاید ایقتیصادی بؤلگه‌سین‌دکی سولارینا دوشدوگونو ایفاده ائتمیشدی.
قوزئی کوره لیدری کیم ژونگ اون، حیاتا کئچیریلن قاره‌لرآراسی بالیستیک موشک سیناغی‌نین، اؤلکه‌سی‌نین آمریکانی وورا بیله‌جگینی گؤستردیگینی سؤیلمیشدی.
